**Universitatea din Oradea**

**Facultatea de Protecţia Mediului**

**Programul de studiu: Agricultură**

**NUMELE ŞI PRENUMELE: Bărcan Florin-George**

**Anul de studiu: ANUL 1**

**REFERAT**

**BOTANICĂ**

**Titularul cursului: Pășcut Călin**

**17.06.2020**

Subiectul 1: Caracterizați morfologic, cu exemple de specii, familia Cannabaceae.

Familia *Cannabaceae* este o familie de plante dicotiledonate anuale sau perene holarctice, lipsite de latexuri, dar prevăzute cu glande secretoare de substanțe aromatice puternic mirositoare. Tulpina este erectă(cânepa) sau volubilă(hamei). Frunzele sunt stipelate, simple sau compuse, alterne. Florile sunt unisexuate, dioice, în inflorescență cimoase, aflate pe plante diferite. Florile masculine au periantul cu 5 diviziuni sepaloide si androceul cu 5 stamine, iar cele feminine au periantul rudimentar cu 5 diviziuni sepaloide, așezate la baza ovarului unilocular si uniovulat. Fructul este o nuculă.

Specii din familia Cannabaceae: cânepa cultivată, cânepa sălbatică, hamei, hamei japonez.

Subiectul 2: Prezentați prin comparație, caracteristicile genurilor Stellaria și Silene (Familia Caryophyllaceae), cu exemplu de specii.

* Rocoina (*Stellaria media*) este o plantă erbacee anuală, cu tulpinile plagiotrope sau ascendente, frunze opuse, sesile, ovate-eliptice, glabre. Florile sunt mici, dispuse în dicazii rare, cu petale albe. Fructul este o capsulă.
* Gușa porumbelului (*Silene vulgaris*) este o plantă erbacee perenă cu frunzele eliptic-ovate sau lanceolate. Florile sunt albe, pentamere cu caliciul umflat și reticulat, corola cu petale lungi. Fructul este o capsulă.

Subiectul 3: Familia Rubiaceae, caracterizare și exemple de specii.

Familia *Rubiaceae* este o familie de plante erbaceea anuale sau perene. Tulpina este tetramuchiată. Frunzele sunt liniar-lanceolate sau alungite-lanceolate. Florile sunt albe, de dimensiuni diferite, bisexuate grupate in cime. Fructele sunt dicapiroase, acoperite cu peri tari recurbați sau cu spinișori mici încovoiați.

Specii: turița, vinarița, sânzienă de pădure.

Subiectul 4: Prezentați variația caracterelor organelor vegetative (rădăcină, tulpină, frunză), ale speciilor din familia Lamiaceae, cu exemple de specii.

În familia *Lamiaceae*, rădăcina este pivotantă la majoritatea speciilor, unele având rădăcina adventivă (sugel galben). Tulpina variază, unele specii având tulpina tetramuchiată (vinețică, dumbravnic), cu ramuri laterale (cimbrișor), opus-ramificată (lungurică), glandulos-pubescentă (cinsteț de pădure), etc. Frunzele prezintă la această familie o variație abundentă: sesile, opuse, eliptice, pe margini ondulat-neregulat-crenate (vinețică), opuse, ovate, lung pețiolate, pe margini striate, pe față glabrescente, pe dos pubescente (dumbravnic), etc.

Subiectul 5: Prezentați specii de buruieni din familia Poaceae.

Pirul gros este o buruiană. Apare pe ogoare, grădini, margini de drum, etc. Este o bună plantă furajeră. Este o plantă perenă cu rizom repent stolinifer, tulpinile aeriene erecte sau ascendente, verzi-cenușii, albăstrui, înalte de 20-150 cm. Frunzele sunt plane, uneori răsucite. Spicul este lung de 10-15 cm, cu spiculețe distanțate, formate din 8-10 flori.

Mohorul lat este o buruiană frecvent întâlnită în culturile de legume și prășitoare. Este o plantă anuală cu tulpina comprimată la bază şi geniculată de cca. 100 cm înǎlţime. Frunzele sunt late de 10-15 mm, aspru păroase. Inflorescenţa este un racem cu spice compuse sau racem cu panicul spiciform.

Mohorul roșu este o buruiană întâlnită în culturile din regiunile de câmpie și deal. Este o plantă anuală cu tulpinile drepte sau geniculate la bază, înaltǎ de cca. 40 cm. Frunzele sunt aspru-păroase. Inflorescenţa este un panicul spiciform. La baza fiecărui spiculeţ se găsesc 5-7 sete involucrale (peri rigizi), de culoare brună, mai lungi decât spiculeţul.

Costreiul este o buruiană greu de combătut, datorită rizomului dezvoltat, frecvent întâlnită în zona de stepă până în zona pădurilor de stejar, în special în culturile de prășitoare, dar și locuri ruderale. Este o plantă perenă cu rizom lung, gros şi roşietic. Tulpina este plină cu măduvă, înaltă până la 150 cm. Frunzele au limbul lat de 1-2 cm. Inflorescenţa este un panicul mare, piramidal.

Subiectul 6: Enumerați minim 15 specii de plante ierboase de interes agricol (denumiri științifice și denumiri populare), aparținând familiilor Poaceae și Fabaceae.

*Lolium perenne* (Iarba de gazon), *Lupinus albus* (cafeluțe), *Glycine hispida* (soia), *Pisum sativum* (mazăre cultivată), *Vicia pannonica* (măzăriche de toamnă), *Vicia cracca* (măzăriche), *Lathyrus sativus* (lintea prafului), *Lathyrus pratensis* (lintea pratului), *Lens culinaris* (linte), *Cicer arietinum* (năut), *Arrhenatherum elatius* (ovăscior), *Medicago falcata* (lucernă galbenă), *Lotus corniculatus* (ghizdei mărunt), *Vicia sativa* (măzărichea de primăvară), *Vicia villosa* (măzărichea de toamnă).